تورکیه ده آفت و عاجل وضعیتلر اداره سی باشقروویده تورلی نادولت تشکیلاتلری تامانیدن تامین ایتیلگن ییتینچی "یخشیلیک ریلی" افغانستان نینگ هرات ولایتی گه ییتیب باردی.
آفت و عاجل وضعیتلر اداره سی باشقرووی ییتکچیلری تامانیدن بیریلگن بیاناتده پایتخت انقره دن یولگه قوییلگن 500 تندن آرتیق انسانی یاردم موادینی ییتکیزیب بیرووچی ریل نینگ کیینگی باسقیچلرده ایریم اولکه لر و ولایتلرده گی محتاج عایله لرگه یاردم ییتکیزیب بیره جگی بیلدیریلدی.
شونده ی بولیب  "یخشیلیک ریلی" ده آذیق – اوقات، قالین، تمیزلیک موادلری، معیوبلر ارابه سی، تیکیش ماشینی، کمپل و کییم بولگن لیگی قید ایتیلدی.
اسلان هرات ولایتیده پاکت قیلیب تقسیم قیلیش گه تیار وضعیت گه کیلتیریب 17 ولایتده 500 عایله گه بیریله جگینی معلوم قیلدی.
افغانستانده گی انسانی بحران نینگ کمه یتیریلیشی گه حصه قوشیش مقصدی بیلن بوندن آلدین تورکیه دن جونه تیلگن توپلم 7 مینگ تن گه یقین انسانی یاردم تشیووچی 6 «یخشیلیک ریلی» آرقه لی ییتکیزیب بیریلگن یاردم موادلری یتیم، بیوه و معیوبلر قاله ویرسه 700 مینگدن آرتیق افغانستانلیک انسان گه ترقه تیلگندی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
